Noteikumu (grozījumu) projekts 25-TA-394
Izdrukāts 29.07.2026. 23.50 - 1.0.VK Redakcija
Noteikumu (grozījumu) projekts 25-TA-394
Izdrukāts 29.07.2026. 23.50 - 1.0.VK Redakcija
Ministru kabineta noteikumi Nr. 274
Rīgā 2025. gada 6. maijā (prot. Nr. 18 19. §)
Grozījumi Ministru kabineta 2012. gada 31. jūlija noteikumos Nr. 532 "Kārtība, kādā valsts un pašvaldības izmanto pirmpirkuma tiesības valsts nozīmes civilās aviācijas lidlauka teritorijā"
Izdoti saskaņā ar likuma "Par aviāciju" 23.1 panta ceturto daļu
· Izdarīt Ministru kabineta 2012. gada 31. jūlija noteikumos Nr. 532 "Kārtība, kādā valsts un pašvaldības izmanto pirmpirkuma tiesības valsts nozīmes civilās aviācijas lidlauka teritorijā" (Latvijas Vēstnesis, 2012, 121. nr.) šādus grozījumus:
· 1. Izteikt noteikumu nosaukumu šādā redakcijā:
· "Kārtība, kādā kapitālsabiedrība, kurā valstij ir izšķiroša ietekme un kurai pieder valsts nozīmes civilās aviācijas lidlauks, un pašvaldības izmanto pirmpirkuma tiesības valsts nozīmes civilās aviācijas lidlauka teritorijā".
· 2. Izteikt 1. punktu šādā redakcijā:
· "1. Noteikumi nosaka kārtību, kādā kapitālsabiedrība, kurā valstij ir izšķiroša ietekme un kurai pieder valsts nozīmes civilās aviācijas lidlauks (turpmāk – kapitālsabiedrība), un pašvaldības izmanto pirmpirkuma tiesības valsts nozīmes civilās aviācijas lidlauka teritorijā (arī turpmākajai attīstībai nepieciešamā teritorijā) (turpmāk – lidlauka teritorija)."
· 3. Izteikt 2. punktu šādā redakcijā:
· "2. Atsavinot nekustamo īpašumu lidlauka teritorijā, kurā kapitālsabiedrībai ir pirmpirkuma tiesības, nekustamā īpašuma pārdevējs (turpmāk – pārdevējs) pirkuma līgumu vai tā norakstu pirms īpašuma tiesību nostiprināšanas zemesgrāmatā iesniedz kapitālsabiedrībai."
· 4. Izteikt 4. punktu šādā redakcijā:
· "4. Kapitālsabiedrība vai attiecīgā pašvaldība pēc pirkuma līguma vai tā noraksta saņemšanas izsniedz rakstisku izziņu, kurā norāda šādas ziņas:
· 4.1. atsavināmā nekustamā īpašuma nosaukums, kadastra numurs un nekustamā īpašuma sastāvā ietilpstošo zemesgabalu un būvju kadastra apzīmējumi un atrašanās vieta (adrese);
· 4.2. pārdevēja vārds, uzvārds, personas kods un dzīvesvieta (fiziskām personām) vai nosaukums, reģistrācijas numurs un juridiskā adrese (juridiskām personām);
· 4.3. pirkuma līguma vai tā noraksta saņemšanas laiks;
· 4.4. tās amatpersonas vai darbinieka amats, vārds un uzvārds, kurš pieņem pirkuma līgumu vai tā norakstu."
· 5. Izteikt II nodaļas nosaukumu šādā redakcijā:
· "II. Kapitālsabiedrības pirmpirkuma tiesību izmantošanas kārtība".
· 6. Izteikt 5. punktu šādā redakcijā:
· "5. Kapitālsabiedrība, ievērojot attīstības plānošanas dokumentus, tiesību aktus un citus dokumentus, kas pamato attiecīgā nekustamā īpašuma nepieciešamību valsts nozīmes civilās aviācijas lidlauka (turpmāk – lidlauks) attīstībai, 15 darbdienu laikā pēc pirkuma līguma vai tā noraksta saņemšanas izvērtē atsavināmā nekustamā īpašuma nepieciešamību lidlauka attīstībai un pirmpirkuma tiesību izmantošanas nepieciešamību, kā arī pirkuma līguma nosacījumus."
· 7. Izteikt 6. punktu šādā redakcijā:
· "6. Ja atsavināmais nekustamais īpašums ir nepieciešams lidlauka attīstībai un ir lietderīgi izmantot pirmpirkuma tiesības, kapitālsabiedrība divu mēnešu laikā pēc pirkuma līguma vai tā noraksta saņemšanas pieņem lēmumu par pirmpirkuma tiesību izmantošanu."
· 8. Izteikt 7. punktu šādā redakcijā:
· "7. Ja atsavināmais nekustamais īpašums nav nepieciešams lidlauka attīstībai, kapitālsabiedrība mēneša laikā pēc pirkuma līguma vai tā noraksta saņemšanas pieņem lēmumu par atteikumu izmantot pirmpirkuma tiesības un par to informē pārdevēju."
· 9. Izteikt 8. punktu šādā redakcijā:
· "8. Kapitālsabiedrības lēmumu par pirmpirkuma tiesību izmantošanu nekavējoties nosūta pārdevējam un attiecīgās administratīvās teritorijas zemesgrāmatu nodaļai."
· 10. Izteikt 9. punktu šādā redakcijā:
· "9. Kapitālsabiedrība 10 darbdienu laikā pēc tam, kad pieņemts lēmums par pirmpirkuma tiesību izmantošanu, pamatojoties uz pārdevēja un pircēja vienošanās nosacījumiem, sagatavo attiecīgu darījuma aktu un pēc tā parakstīšanas pirkuma līgumā noteiktajā kārtībā samaksā pirkuma līgumā noteikto summu."
· 11. Izteikt 10. punktu šādā redakcijā:
· "10. Pēc tam kad pirkuma līgums vai tā noraksts iesniegts kapitālsabiedrībā, līgumslēdzējiem un kapitālsabiedrībai nav tiesību grozīt pirkuma līgumu."
· 12. Izteikt 11. punktu šādā redakcijā:
· "11. Kapitālsabiedrības īpašuma tiesības uz nekustamo īpašumu, kas iegūtas šajos noteikumos noteiktajā kārtībā, nostiprināmas zemesgrāmatā uz kapitālsabiedrības vārda."
· 13. Izteikt 12. punktu šādā redakcijā:
· "12. Kapitālsabiedrība zaudē pirmpirkuma tiesības un pircējs ir tiesīgs īpašuma tiesības uz nekustamo īpašumu nostiprināt zemesgrāmatā, ja:
· 12.1. divu mēnešu laikā no pirkuma līguma vai tā noraksta saņemšanas dienas kapitālsabiedrība noteiktajā kārtībā nepieņem lēmumu par pirmpirkuma tiesību izmantošanu;
· 12.2. kapitālsabiedrība pieņem šo noteikumu 7. punktā minēto lēmumu par atteikumu izmantot pirmpirkuma tiesības."
· 14. Izteikt 13.1. apakšpunktu šādā redakcijā:
· "13.1. šo noteikumu 4. punktā minētā izziņa, ko pievieno nostiprinājuma lūgumam un iesniedz zemesgrāmatu nodaļā ne agrāk kā sešdesmit septītajā dienā pēc pirkuma līguma vai tā noraksta saņemšanas kapitālsabiedrībā, – šo noteikumu 12.1. apakšpunktā minētajā gadījumā;".
· 15. Izteikt 14. punktu šādā redakcijā:
· "14. Nostiprinājuma lūgums par darījumu ar nekustamo īpašumu, uz kuru kapitālsabiedrībai ir pirmpirkuma tiesības, nav apmierināms, pirms kapitālsabiedrība ir zaudējusi pirmpirkuma tiesības."

